**АНОТАЦИЯ НА КУРСОВЕ**

В рамките на изпълнението на проект МОДЕРН-А Великотърновският университет планира провеждането на обучения за преподаватели от Великотърновският университет на тема: **Дизайн и приложение на електронно обучение**

Курсът въвежда преподавателите в теорията и практиката на електронното обучение, неговия дизайн, провеждане и оценка на неговите резултати. Курсът ще се състои от два модула: (1) Педагогически аспекти на дизайна на електронното обучение и (2) Технологични аспекти на електронното обучение – всеки от по 12 часа. Цел на обучението е формирането на знания и умения, които преподавателите следва за притежават, за да осигурят качествен учебен опит и резултати при обучение, което се провежда изцяло в електронна среда или в смесен формат при съчетаване на присъствено и онлайн обучение. Очаквани резултати – В резултат от обучението си по модул (1) от този курс преподавателите ще придобият (усъвършенстват) знания за същността и спецификата на електронното дистанционно обучение по отношение на традиционното присъствено обучение; за педагогическия дизайн на онлайн обучение – неговите компоненти, етапи, подходи и модели за практическото му реализиране. Те ще са в състояние да проектират електронен курс на основата на съвременните подходи за педагогически дизайн на този вид обучение. В рамките на модул (2) те ще се запознаят с електронната учебна среда Мудъл - нейните функционалности и инструменти, начина, по който те подпомагат реализирането на педагогическия дизайн на техния курс; оценяването на прогреса и постиженията на онлайн студентите; ще се запознаят с понятието „качество“ на електронното дистанционно обучение и начините за неговото осигуряване и измерване. Очакваните резултати по отношение на уменията се свеждат до: проектиране на учебни модули за електронно обучение в онлайн и смесен формат; рационално използване на технологиите за проектиране на електронно базирани учебни дейности и интегриране на учебни материали и ресурси; оценяване на постиженията и прогреса на онлайн студентите; оценяване на качеството на обучение, което провеждат в онлайн и смесен формат. Обучаемите ще са в състояние да правят перманентен редизайн на курса си в съответствие с обратната връзка за качеството на обучение от страна на техните студенти. Като доказателство за придобитите знания и умения, в края на това обучение преподавателите ще са разработили една учебна тема във вариант за изцяло онлайн и смесена форма на обучение, отговарящ на изискванията за качество на електронното обучение, описано в нормативната уредба на ВТУ за дистанционната форма на обучение.